་མ་དང༌། སྒྲོལ་མ་དང༌། གདུགས་དཀར་
-153-

རྗེ་ཙོང་ཁ་པ་ཆེན་པོའི་གསུང་འབུམ། ཀའ་
དང་། འོད་ཟེར་ཅན་དང་། རྒྱལ་བ་སྨན་གྱི་བླ་དང་། དེ་བཞིན་གཤེགས་པ་ཚེ་
དཔག་ཏུ་མེད་པ་རྣམས་ཀྱི་སྐུའི་སྣང་བ་དངོས་སུ་གཟིགས་པ་ཕལ་ཆེར་གྱི་་་་་་
དུས་སུ་བྱུང་ཞིང་། ཡེ་ཤེས་མགོན་པོ་ཕྱག་དྲུག་པ། གུར་གྱི་མགོན་པོ། ཕྱག་
བཞི་པ། རྣམ་ཐོས་སྲས་རྣམས་ཀྱི་གཟིགས་སྣང་ཡང་ནར་མར་བྱུང་ངོ་། །ཞེས་
གསུང་ལ། གཤིན་རྗེ་ཆོས་ཀྱི་རྒྱལ་པོ་དང༌། གནོད་སྦྱིན་ཀྵེ་ཏྲ་པཱ་ལ་གཉིས་ནི་
བྲན་བཞིན་དུ་བཀའ་སྒྲུབ་པར་བྱེད་དོ། །སྐུ་ཁམས་བསྙེལ་པ་ཅུང་ཟད་དྭངས་
པའི་སྐབས་ཤིག་ཏུ། རྗེ་བཙུན་འཇམ་པའི་དབྱངས་ཀྱི་ཞལ་ནས། ད་ཕྱིན་ཆད་
གཙོ་བོར་བསྐྱེད་རྫོགས་ཀྱི་རྣལ་འབྱོར་ཐུགས་ཉམས་སུ་བཞེས་པ་ལ་འགྲུས་་་་་་
པར་མཛད་ན། སྔགས་བླ་མེད་ཀྱི་སྒོ་ནས་རྟོགས་པ་ཁྱད་པར་ཅན་མྱུར་དུ་རྒྱུད་
ལ་འཁྲུངས་ཤིང་། སློབ་མ་སྐལ་ལྡན་བདུན་ལ་ཡང་། ལམ་གྱི་རྟོགས་པ་ཁྱད་
པར་ཅན་རེ་སྐྱེ་བར་འགྱུར་རོ།། །ཞེས་ལུང་བསྟན་པར་མཛད་པ་ལ། རྗེའི་ཞལ་
ནས། ངེད་ཁམས་མ་སྙོམས་པའི་སྐབས་ཀྱི་ཉམས་ཀྱི་སྣང་བ་ལ་གཏད་པ་ཆེར་
མེད་དམ། རྟོགས་ལྡན་པ་ལའང་འདྲི་དགོས་གསུང་ནས་བཀའ་གནང་བས།
རྟོགས་ལྡན་པ་ན་རེ། བསྐྱར་མ་ཞུ་དགོས་པ་མེད། ཚེ་བློས་བཏང་སྣོད་དུ་རུང་
བའི་འཁོར་རྣམས་ལ་( ༡ ༣ བ)མདོ་སྔགས་ཀྱི་ལམ་རྫོགས་པར་བསྟན་ནས་སྒོམ་་
དུ་བཅུག །རྗེའི་ཞལ་སྔ་ནས་རང་གིས་གཙོ་བོར་སྐུ་མཚམས་ཀྱི་ངང་ནས་སྒྲུབ་
པ་ལྷུར་མཛད་ན། ། རྗེའི་ཞལ་སྔ་ནས་རང་གི་ཐུགས་རྒྱུད་ལ་ལམ་དེ་མྱུར་དུ་
འཁྲུངས་པའི་ནང་གི་རྒྱུ་བདེ་སྟོང་གི་ཡེ་ཤེས་ཁྱད་པར་ཅན་ལ་སོགས་པ་སྔར་་
ཐུགས་རྒྱུད་ལ་འཁྲུངས་ཚར་ཞིང་། ཕྱིའི་རྐྱེན་ཞིང་སྐྱེས་ཀྱི་ཕོ་ཉ་མོ་རྣམས་ཀྱིས་
གྲོགས་མཛད་པ་ལ་སོགས་པ་ཁྱད་པར་ཅན་མྱུར་དུ་འོང་། ལྷག་པའི་ལྷས་ཀྱང་
བྱིན་གྱིས་རློབ་པས་རྒྱུ་ཚོགས་རྣམས་ཚང་། ལམ་དེ་མྱུར་དུ་ཐུགས་རྒྱུད་ལ་
འཁྲུང་ངོ༌། །ཞེས་རྗེ་བཙུན་གྱིས་གསུང་། །ཞེས་ཟེར་རོ། །དེ་ནས་ནུབ་གཅིག་
རྟོགས་ལྡན་པའི་མནལ་ལམ་དུ། རྗེ་རིན་པོ་ཆེ་པའི་མཆོད་རྟེན་ཡིན་ཟེར་བའི་
- 154-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
ཕྱག་ཚད་ཡོངས་སུ་རྫོགས་པ། ནོར་བུ་རིན་པོ་ཆེའི་ཏོག་སྤྲིན་གྱི་གསེབ་ན་སླེབ་
པ། ཁ་དོག་ཤིན་ཏུ་དཀར་ཞིང་མཁྲེགས་པ་དཀར་ཡོལ་གྱི་རྣམ་པ་ལྟ་བུ་བྱས་
པ་ཞིག་ལ། མཁའ་འགྲོ་མ་མང་པོ་འདུས་པ། ལ་ལ་ནི་མིའི་བུ་མོ་ལྟ་བུ་དང་།
ལ་ལ་ནི་ལྷའི་བུ་མོ་ལྟ་བུ་རུས་པ་དང་རིན་པོ་ཆེའི་རྒྱན་སྣ་ཚོགས་འཕྱང་བ།
ལག་ན་རིན་པོ་ཆེའི་བུམ་པ་བདུད་རྩི་དཀར་པོས་གང་བ་ཐོགས་པ་དཔག་ཏུ་་
མེད་པས་བདུད་རྩིའི་རྒྱུན་གྱིས་ཁྲུས་གསོལ་ཞིང་འདུག །མཆོད་རྟེན་དེའི་དྲུང་
ན་དེའི་སེང་ཁྲི་དང་མཉམ་པའི་མཆོད་རྟེན་དྲུག་འདུག་པ་ལ། འགའ་ཞིག་ན་
རེ་བདུད་རྩི་གསོལ་བ་དྲག་ཅེས་ཟེར་བ་ལ། ལ་ལ་ན་རེ་འདི་རྣམས་ད་དུང་
བཅོས་དགོས་པར་འདུག་པས་ད་ལྟ་མི་གསོལ། བཅོས་ཚར་ནས་ག
བྱེད། །ཅེས་ཟེར། ཡང་མཆོད་རྟེན་གཅིག་གི་གོ་ས་ཞིག་འདུག་པ་དེར་ཨེ་
གསོལ་ཟེར་བ་ལ། ད་ལྟ་མཆོད་རྟེན་མ་བྱུང་བས་མི་གསོལ་བྱུང་ནས་( ༡ ༤ན)
གསོལ་ཟེར་རོ། །དེ་ནས་མནལ་སད་པ་དང་རྗེ་བཙུན་འཇམ་པའི་དབྱངས་ལ་
སྔར་འདི་འདྲ་བའི་རྨི་ལམ་མི་འོང་བ་ལ་ད་ལན་བྱུང་བ་འདི་ཇི་ལྟ་བུ་ལགས། །
ཞེས་ཞུས་པས། ། སྔགས་མཚན་ཉིད་ཀྱི་གོ་བ་ཐམས་ཅད་ལེགས་པར་རྫོགས།
རྫོགས་རིམ་གྱི་རྟོགས་པ་ཁྱད་པར་ཅན་བདེ་སྟོང་གི་ཡེ་ཤེས་ཁྱད་པར་ཅན་་
ར་ནས་གསོལ་བར་
ཐུགས་རྒྱུད་ལ་འཁྲུངས་པ་རྣམས་ཀྱི་ལྟས་ཡིན། །ཞེས་གསུང་ངོ༌། །རྗེའི་ཞལ་སྔ་
ནས་ལ། འདི་རྣམས་ཀྱི་གོ་བ་ཐམས་ཅད་ཡོངས་སུ་རྫོགས་པར་ཐུགས་རྒྱུད་ལ་
འཁྲུངས་པ་ཇི་ཙམ་ནས་ལགས། །ཞེས་ཞུས་པས། སྔགས་ཀྱི་གནད་ཐམས་ཅད་
ལ་ཐེ་ཚོམ་གྱི་ལྷག་མ་མེད་པར་ཡོངས་སུ་རྫོགས་པ་ང་དྲུག་ནས་ཡིན། ཕ་རོལ་
ཏུ་ཕྱིན་པའི་གནད་རྣམས་སྔ་མོ་ནས་རྫོགས་རྒྱུ་ཡིན་ནའང་། ཕ་རོལ་ཏུ་ཕྱིན་
པའི་ཡང་དག་མཐའ་མངོན་དུ་བྱེད་ཚུལ་དཔྱིས་ཕྱིན་པ་ཞིག་གོ་བ་སྔགས་ཀྱི་་་
སྤྱོད་པའི་སྐབས་ཤིག་ལེགས་པར་གོ་བ་ལ་རག་ལས་འདུག །ཅེས་གསུང་ངོ་། །
དེ་ནས་བསྙུན་ལེགས་པར་དྭངས། གཙུག་ལག་ཁང་རྨད་དུ་བྱུང་བ་བཞེངས་
- 155-

རྗེ་ཙོང་ཁ་པ་ཆེན་པོའི་གསུང་འབུམ།
ཤིང་།
ཆོས་ཀྱི་འཁོར་ལོ་ཟབ་ཅིང་རྒྱ་ཆེ་བ་རྒྱུན་མི་འཆད་པར་བསྐོར་བ་
རྣམས་ཀྱི་རྣམ་པར་ཐར་པ་ནི་ཐུན་མོང་བར་གསལ་ལ། ཡང་དགུང་ལོ་དྲུག་ཅུ་
རྩ་གཉིས་བཞེས་པའི་དགུན་སྨད་ཅིག་ཆོས་སྐྱོང་འདི་རྣམས་ལའང་གཏོར་མ་་
འབུལ་བའི་དུས་དབྱངས་ཀྱི་ང་རོ་དང་བཅས་ན་ཤིན་ཏུ་དགྱེས་པར་འདུག་་་་
པས་འདི་བཞིན་བྱེད་པ་ཡིན་གསུངས་ནས། གཤིན་རྗེ་ཆོས་ཀྱི་རྒྱལ་པོ་སྤྱན་
འདྲེན་པ་དང་། བསྟོད་ཅིང་བསྐུལ་བ་སོགས་ཀྱི་དབྱངས་བཞི་མཛད། དེ་དུས་
ནུབ་གཅིག་སྐུ་དྲུང་ན་གནས་པ་( ༡༤བ) བསྙེན་སྒྲུབ་སོགས་ལ་བརྩོན་པ་ཞིག་་་
གི་རྨི་ལམ་དུ། གཤིན་རྗེ་ཆོས་ཀྱི་རྒྱལ་པོ་སྐུ་ཤིན་ཏུ་བརྗིད་ཅིང་། ཆེ་བ་ཞིག་
ལ་ཚད་ནས་བྱོན་ནས།
གསུངས་ནས། ཁོང་རང་གིས་འཐེན་གྱིན་འདུག་པས། ས་དང་རི་བོ་ཐམས་
ཅད་བེ་རེ་རེ་འོང་གིན་འདུག་པ་ཞིག་རྨིས་འདུག །གཞན་ཡང་དེ་འདྲ་བའི་རྨི་
བསྟོད་པའི་དབྱངས་འདི་ལྟར་གྱིས་ལ་འཐེན་ཞིག་
ལྟས་འགའ་རེ་ལ་བྱུང་། དེ་ནས་དབྱངས་སྦྱོང་བ་རྣམས་ལའང་འདིའི་གཏོར་
མ་མ་བཤམས་པར་དབྱངས་བྱ་མི་རུང་བར་འདུག་པས་མ་བྱེད་གསུངས།
སྐབས་ཤིག་ཏུ་དེའི་རྒྱུ་མཚན་ཇི་ལྟ་བུ་མཆིས། །ཞེས་ཞུས་པས།
ལར་རང་
གཤིན་རྗེ་ཆོས་རྒྱལ་འདི་ཁོང་རང་གི་སྐུའི་རྣམ་པ་ཇི་ལྟ་བས་ཀྱང་མང་དུ་་
འོང་། ཁྱད་པར་སྐུ་དྲུང་ན་ཞབས་ཏོག་ལ་རྒྱུན་པར་ཡོད་པ་གང་ཡང་རུང་བ་
རེའི་གཟུགས་བྱད་དུ་བྱས་ནས་གཟིམས་ཁང་གི་ནང་དུ་ཕར་འགྲོ་ཚུར་འགྲོ་་་་
དང་། སྐུ་མདུན་སོགས་སུ་བྱ་བྱེད་མང་པོ་བྱེད། སྙན་དྲུང་དུ་ཤུབ་ཤུབ་ཀྱིས་
ཞལ་ཏ་ཞུ་བའི་རྣམ་པ་བྱས་ནས། གཏམ་མང་པོ་ཞིག་སྨྲ་བ་ནར་མར་འོང་།
དེ་གཟིམས་ཁང་ན་ནར་མར་གནས་པ་མང་པོས་ཀྱང་མཐོང་བ་འོང་ཞིང་། དེ་
ཡང་གང་གི་གཟུགས་བསྒྱུར་བ་དེར་འཁྲུལ་ནས་གཞན་ཚོས་ངོ་མི་ཤེས་པ་་་་་་་
ཞིག་འོང་། ཁ་སང་ནས་དབྱངས་བྱེད་པའི་དུས་ཐམས་ཅད་དུའང་དེ་འདྲ་
ཞིག་འོངས་ནས་ལབ་ལབ་རང་བྱེད། གཏོར་མ་སྟེར་དགོས་པ་འདུག །གཏོར་
- 156-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
མ་བྱས་ན་དབྱངས་ཀྱི་ང་རོ་བྱས་པའི་ཚེ་དགའ་བའི་རྣམ་འགྱུར་སྣ་ཚོགས་་་
བྱེད་པ་འདུག །ཅེས་གསུང་ངོ༌། །འདི་དག་ནི་བདག་གིས། བདག་ཉིད་ཆེན་
པོ་འདིའི་མངོན་པར་རྟོགས་པའི་ཡོན་ཏན་ཟད་མི་ཤེས་ཤིང་། གཏིང་དཔག་
པར་དཀའ་བའི་ཆུ་གཏེར་ཆེན་པོ་ལས། སྐྲ་རྩེའི་ཆུ་ཚོད་ཙམ་བླངས་ནས་
( ༡ ༥ན)བརྗོད་པར་ཟད་ལ། མཐའ་དག་བར་ནི་ལྟ་ཅི་ཞིག་སྨོས་ལ། ཆེ་ལོང་
དག་ཀྱང་མ་ལུས་པ་བདག་ཅག་རྣམས་ཀྱི་བློ་ཡུལ་དུ་གྱུར་པ་ནི་རྔོ་མི་ཐོགས་་་་
ལ། བདག་ཉིད་ཆེན་པོ་འདི་ནི་ཇི་ཙམ་གྱི་ལུང་དང་མངོན་པར་རྟོགས་པའི་
ཡོན་ཏན་བརྗོད་ཀྱིས་མི་ལང་བ་ལ་དབང་འབྱོར་ཀྱང་། ཁེངས་པ་དང་མངོན་
པའི་ང་རྒྱལ་གྱི་དྲི་ཙམ་ཡང་མི་མངའ་བར་མ་ཟད་ཀྱི། མངོན་པར་རྟོགས་པའི་
ཡོན་ཏན་ཆེན་པོའི་ཆེན་པོ་དག་ལྟ་ཞོག །ཕྲ་མོ་དག་ཀྱང་ཕྱི་རོལ་ཏུ་མི་མངོན་
ཞིང་འཆབ་པར་མཛད་དེ། རྙེད་བཀུར་དང་སྙན་གྲགས་ལ་སོགས་པའི་ངོར་
ལྟ་བས་བདག་ཉིད་གསལ་བར་སྒྲོགས་པ་ནི། བསྐལ་པ་དཔག་ཏུ་མེད་པའི་སྔ་
རོལ་ནས་རྨི་ལམ་དུའང་རྒྱང་བསྲིངས་པར་མ་ཟད་ཀྱི། ཉིད་ལ་དད་པ་བསྒོམ་
པ་ལྷུར་བྱེད་པ་ཆེན་པོ་དག་གིས་ནན་གྱིས་གསོལ་བ་དག་ལའང་བཀའ་སྩོལ་་་
བ་ཤིན་ཏུ་དཀའ་དཀའ་ལྟར་སྟོན་ན། འཕྲོས་པའི་བཀའ་མཆིད་སྣ་ཚོགས་པ་
དག་གི་ཞར་བྱུང་གི་སྐབས་ཕྱེ་ནས་བར་མ་དོར་གསུང་བ་ཉིད་དུ་ལྟ་ག་ལ་་་
འགྱུར་ཏེ། གཞན་ལ་ཕན་པར་འགྱུར་བ་ལ་སོགས་པའི་དགོས་པ་ཁྱད་པར་
ཅན་ཉེ་བར་མ་གཟིགས་པར། བདག་ཉིད་ཕུན་སུམ་ཚོགས་པར་སྒྲོག་པ་ལྷུར་
བྱེད་པ་ནི་དམ་པའི་ཚུལ་མ་ཡིན་པར་གཟིགས་པའི་ཕྱིར་རོ། །དེ་ལྟ་ན་ཡང་
བདག་ཉིད། ། རྗེ་རིན་པོ་ཆེ་ལ་མི་ཕྱེད་པའི་དད་པ་ཤུགས་དྲག་པོས་ཡུན་རིང་
དུ་གསོལ་བ་བཏབ་ཅིང་། ཁྱད་པར་བདག་ཉིད་ཆེན་པོ་འདིའི་མངོན་པར་
རྟོགས་པའི་ཡོན་ཏན་ཆ་ཤས་རེ་ཙམ་ཡང་ཁོང་དུ་ཆུད་པར་གྱུར་ཏེ་དེ་ཉིད་རྒྱུ་
མཚན་དུ་བྱས་པའི་སྒོ་ནས་ཐེག་པ་མཆོག་གི་དགེ་བའི་བཤེས་གཉེན་ལ་དད་་་
-157-

རྗེ་ཙོང་ཁ་པ་ཆེན་པོའི་གསུང་འབུམ།
པ་བསྒོམ་པ་ལྷུར་བྱེད་པ་དང་། བདག་ཀྱང་ཚེ་རབས་ཀུན་ཏུ་དམ་པ་དེའི་
ལེགས་པར་བཤད་པའི་བདུད་རྩིས་འཚོ་བར་སྨོན་པ་རྒྱུན་གྱི་( ༡༥བ) རྣལ་་་་་་
འབྱོར་དུ་བྱེད་པར་གྱུར་ན་ཅི་མ་རུང་སྙམ་པ་ཡིད་ལ་གཅགས་བཞིན་པས།
གསེར་གྱི་མེ་ཏོག་དང་བཅས་པའི་མཎྜལ་སྔོན་དུ་བཏང་སྟེ་གསོལ་བ་བཏབ་་་་་
པ་ལས། རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་
དེས་བརྩེ་བ་ཆེན་པོས་ཉེ་བར་གཟིགས་ཏེ།
དགྱེས་བཞིན་དུ་བཀའ་སྩལ་བ་
ཅུང་ཟད་མཆིས་པ་དག །རྗེ་ཉིད་ལ་མི་ཕྱེད་པའི་དད་པ་དང་ལྡན་པའི་
བཤེས་གཉེན་སྡེ་སྣོད་དང་རྒྱུད་སྡེ་འཛིན་པ། ལུང་དང་མངོན་པར་རྟོགས་
པའི་ཡོན་ཏན་གྱིས་ཕྱུག་པ་ཤིན་ཏུ་མང་པོ་ཞིག་གིས་ཐུགས་ཀྱི་འདུན་པ་
ཤུགས་དྲག་པོས་ཞལ་ཏ་ནན་ཆེར་གནང་ཞིང་བསྐུལ་བའི་བཀའི་ཁུར་ལྕི་བས་
ནོན་པར་གྱུར་ཏེ། སླར་ཡང་རྗེ་བླ་མ་ཉིད་ལ་གསོལ་བ་བཏབ་ཅིང་། ཡི་གེར་
བཀོད་པའི་གནང་བ་སྤྱི་བོར་མནོས་ནས། རྗེ་བཙུན་བླ་མ་དེའི་མངོན་པར་
རྟོགས་པའི་ཡོན་ཏན་རྨད་དུ་བྱུང་བ་འདི་དག་སྐལ་བ་དང་ལྡན་པ་དག་ལ་་་་་
ཕན་གདགས་པའི་སླད་དུ་མཆོག་ཏུ་གསང་བའི་གཏམ་གྱི་དགའ་སྟོན་ཡི་གེར་
བཀོད་པ་ལ། ནོངས་པ་མཆིས་པ་གང་ལགས་པ་དེ་དག་ཐམས་ཅད། རྗེ་བླ་མ་
དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་དེའི་སྤྱན་སྔར་འཆགས་་་་་
ཀྱིས། ། བརྩེ་བ་ཆེན་པོས་བཟོད་པར་བཞེས་ཏེ་བདག་ལ་སྒྲིབ་པར་མི་འགྱུར་
བར་བྱིན་གྱིས་བརླབ་ཏུ་གསོལ། བདག་ཉིད་ཆེན་པོ་འདི་ལ་གཅིག་ཏུ་དད་
ཅིང་སྐལ་བ་དང་ལྡན་པ་དག་གིས་ཀྱང་ཡི་གེ་འདི་ཉིད་ཚོགས་པར་དབྱུང་་་་་་
བའི་གཏམ་དུ་བྱ་བ་མ་ཡིན་ཏེ། མཆོག་ཏུ་གསང་བའི་གཏམ་གྱི་རོལ་པས།
དད་པ་ལྷག་པར་བསྐྱེད་པ་ལྷུར་བླང་བར་བྱའོ། །
དེ་ལྟར་བདག་གིས་རྒྱལ་བ་སྲས་བཅས་ཀུན། །གཅིག་ཏུ་བསྡུས་པའི་རྗེ་
བཙུན་ཐུགས་རྗེའི་གཏེར། །མཉམ་མེད་འགྲོ་བའི་མིག་གཅིག་ཙོང་ཁ་པ། ། །དེ་
- 158-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
ཡི་རླབས་ཆེན་( ༡༦ན)ཡོན་ཏན་རྒྱ་མཚོ་ལས། །རྨད་བྱུང་མངོན་པར་རྟོགས་
པའི་ཡིད་བཞིན་ནོར། །ས་སྟེང་སྐྱེ་བོ་ཀུན་ལ་གསལ་མིན་པ། །གང་གི་ཆ་ཤས་
ཙམ་ཞིག་རབ་བླངས་ནས། །སྐལ་ལྡན་དད་པའི་རྒྱལ་མཚན་རྩེར་བཀོད་དོ། །
གང་ཡང་བདག་བློའི་ཉེས་པས་འདིར།
སོགས།
།ནོངས་པ་གང་ལགས་གནོང་བ་ཡིས།
།སྦས་དོན་གསལ་བར་བགྱིས་ལ་
།བླ་མ་མཆོག་ལ་བདག་
འཆགས་སོ། །དགེ་བ་འདི་ཡིས་ཚེ་རབས་ཀུན་ཏུ་བདག །གང་གི་མཚན་ཡང་
བསྐལ་པར་རྙེད་དཀའ་བ། །ཐེག་མཆོག་དགེ་བའི་བཤེས་ཁྱེད་ཞབས་ཀྱི་རྡུལ། །
འབྲལ་མེད་གཙུག་ཕུད་རྒྱན་དུ་བསྟེན་པར་ཤོག །དེར་ནི་སྒོ་གསུམ་བྱ་བ་ཀུན་
གྱིས་ཀྱང་། ཁྱོད་མཉེས་བགྱིད་པ་འབའ་ཞིག་ལྷུར་བླངས་ནས། །དེ་ཡི་མཐུ་
ལས་ཐུགས་ཀྱི་བཅུད་ཕྱུང་བ། ཁྱོད་གསུང་བདུད་རྩིའི་རོ་ཡིས་འཚོ་བར་ཤོག །
ཐེག་ཆེན་ལམ་གྱི་གཞུང་ཤིང་བྱང་ཆུབ་སེམས། །ཡང་དག་ལྟ་བའི་གནད་དང་
རིམ་གཉིས་ལ། །འཁྲུལ་མེད་ངེས་པ་རྙེད་ནས་བརྩོན་པ་ཡིས། ཁྱོད་གསུང་
སྒྲུབ་པ་སྙིང་པོར་བྱེད་པར་ཤོག །ཅེས་རྒྱལ་བ་ཐམས་ཅད་ཀྱི་མཁྱེན་བརྩེ་
གཅིག་ཏུ་བསྡུས་པ། ། ལྔ་བརྒྱ་བ་ཐམས་ཅད་ཀྱི་གཙུག་གི་ནོར་བུ། སྙིགས་མའི་
དུས་འདིར་རྒྱལ་བའི་བསྟན་པ་ལ་རྒྱལ་བ་ཉིད་དང་མཚུངས་པ། སྐྱེ་དགུ་མ་
ཆ་ཤས་
ལུས་པའི་གཉེན་གཅིག་པུ། རྣལ་འབྱོར་གྱི་དབང་ཕྱུག་ཐམས་ཅད་མཁྱེན་པ་
བློ་བཟང་གྲགས་པའི་དཔལ་ཞེས་ས་གསུམ་ན་ཡོངས་སུ་གསལ་བ་དེའི་ཞལ་་་་་
སྔ་ནས་ཀྱི་རྣམ་པར་ཐར་པ་མཆོག་
ཀ་ཏུ་གསང་བ་རྒྱ་མཚོ་ལྟ་བུ་ལས།
ཉུང་ངུ་ཞིག་ཡོངས་སུ་བརྗོད་པའི་གཏམ། རིན་པོ་ཆེའི་སྙེ་མ་ཞེས་བྱ་བ་འདི་
ནི། དཔལ་ལྡན་བླ་མ་དམ་པ་( ༡
པ་( ༡༦བ)དམིགས་པ་མེད་པའི་ཐུགས་རྗེ་ཆེན་པོ་
དང་ལྡན་པ་དེའི་ཞབས་ཀྱི་པདྨོ་ལ་གུས་པས་གཏུགས་པའི་བཀའ་དྲིན་གྱིས་་་་
ཉེ་བར་འཚོ་བའི་མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས།
གྲུབ་པའི་གནས་མཆོག་ཕྱོགས་ཐམས་ཅད་ལས་རྣམ་པར་རྒྱལ་བའི་སྡེ་ཆེན་པོ་
- 159

རྗེ་ཙོང་ཁ་པ་ཆེན་པོའི་གསུང་འབུམ།
འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བ་ཕྱོགས་དུས་་་
ཐམས་ཅད་དུ་དགེ་ཞིང་བཀྲ་ཤིས་པར་གྱུར་ཅིག །མངྒ་ལཾ།། །།
- 160-